گلێیسۆن بریمەر
گلێیسۆن بریمەر سیلڤا ناسیمێنتۆ (لە دایک بووی ١٨ ئازاری ١٩٩٧)، یان تەنیا پێی دەوترێت بریمەر، یاریزانێکی پیشەگەری تۆپی پێیە کە لە ناوەڕاستی بەرگریدا یاری دەکات بۆ خولی پلە یەکی ئیتاڵی یانەی یۆڤانتۆس.

ژیانی سەرەتا 
ناونراوە بریمەر کە لەلایەن باوکییەوە ھەڵبژێردراوە وەک ڕێزلێنان بۆ یاریزانی تۆپی پێی ئەڵمانی ئەندرێس بریم.

کاروانی یانە

ئەتلەتیکۆ مینیرۆ 
لەدایک بووە لە تاپێنتینگا، باھیا، بریمەر چووە دێسپۆرتیڤۆ برازیل لە ٢٠١٤، لە تەمەنی ١٧ ساڵیدا. لە ٢٠١٦ بە خواستن درا بە ساوپاولۆ بۆ ماوەی یەک ساڵ، و لە سەرەتاوە داندرا لە پێکھاتەی خوار-٢٠ ساڵ. یەکەم یاری پیشەگەری کرد لەگەڵ پێکھاتەکە لە ١٢ تشرینی یەکەمی ساڵەکە، وەک یەدەگ ھاتە ناو یارییەکە کە لە یاریگای خۆیاندا دۆڕان ٣–٠ لەبەرامبەر ڕیۆ کلارۆ، بۆ جامی پاولیستا لەو ساڵەدا.
لە ئازاری ٢٠١٧، بریمەر گواسترایەوە بۆ ئەتلەتیکۆ مینێریۆ بە بڕی ٣٨٠٬٠٠٠ دۆلار. سەرخرا بۆ پێکھاتەی یانەکە لە حوزەیراندا، یەکەم یاری لە پێکھاتەی یەکەم – و خولی سێریا ئەی بەڕازیلی کرد – لە ٢٥ حوزەیران، کە جێگای ڕۆدریگاو ھاتە ناوەوە کە تووشی پێکان بوو لە بردنەوەیان لە دەرەوەی یاریگای خۆی ١–٠ لە بەرامبەر چاپیکۆنس. لە ١١ تەممووزی ٢٠١٧، بریمەر گرێبەستەکەی نوێ کردەوە ھەتا کۆتایی ٢٠٢١.

تۆرینۆ 
لە ١٠ تەممووزی ٢٠١٨، بریمەر چووە یانەی ئیتاڵی تۆرینۆ بە گرێبەستی پێنج ساڵ. یەکەم یاری خۆی کرد لەگەڵ گراناتا لە ١٢ ئاب لە جامی ئیتاڵیا لە بەرامبەر کۆنسێنزا (٤–٠)، لە خولەکی ٢٣ی نیوەی دووەمدا جێگای ئارماندۆ ئیزۆی گرتەوە. لە ١٩ ئاب یەکەم یاری لە خولی سێریا ئەی ئیتاڵی کرد، جارێکی تر بە یەدەگ لە جێگای ئیزۆ، لە یارییەکدا کە دۆڕان ١–٠ بە یانەی ڕۆما. بریمەر یەکەم یاری خۆی کرد کە لە سەرەتاوە بەشداری بکات لە ٣ ئایاری ٢٠١٩ لە دێربی تۆرینۆ، ھەروەھا بەرامبەر بوون ١–١ لەگەڵ یۆڤانتۆس. لە یەکەم وەرزیدا لەگەڵ تۆرینۆ بە تەواوی حەوت بەشداری ھەبوو بە ھەردوو خول و جامی ئیتاڵیا، بە زۆری وەکو یەدەگی کۆفی دیدی و ئیمیلانۆ مۆرێتی.

لە دوای وازھێنانی مۆرێتی لە تۆپی پێ لە کۆتایی وەرز، ماتڵەت مازاری ڕاھێنەر دەستی کرد بە بەکارھێنانی بریمەر لە سەرەتای وەرزی ٢٠١٩–٢٠. لە ٢٥ تەممووزی ٢٠١٩، یەکەم یاری خۆی لە پاڵاوتنەکانی ئەورووپا کرد، لە یەکەم قۆناغی پاڵاوتنی خولی ئەورووپا لەبەرامبەر دێبرێجێن. لە دووەم قۆناغی پاڵاوتن، گۆڵێکی بە ھەڵە لە خۆیان تۆمار کرد لە دۆڕاندنیان لە یاریگای خۆیان لە بەرامبەر وۆڵڤەرھامپتۆن.

لە وەرزی ٢٠٢٠–٢١، بریمەر دەستی کرد بە یاریکردن بە شێوەی سەرەکی بۆ تۆرینۆ بە بەردەوامییەکی زیاتر، و لە ٣٠ تشرینی دووەمی ٢٠٢٠ گۆڵی بردنەوەی تۆمار کرد لە دەرەوەی یاریگای خۆیان لە بەرامبەر جەنەوا (١–٠). لە ٢٨ کانوونی دووەمی ٢٠٢٠، دوو گۆڵی تۆمار کرد لە جامی ئیتاڵیا، کە یارییەکە بە دۆڕاندن تەواو بوو ٤–٢ لە دژی ئەی سی میلان. لەو وەرزەدا، ھەموو یارییەکان بۆ تۆرینۆ بە شێوەی سەرەکی یاری کرد و دوو گۆڵی تری تۆمار کرد. وەرزەکەی تەواو کرد بە ٣٥ بەشداری یاری و پێنج گۆڵ لە ھەموو پاڵەوانێتییەکان.

لە ٢ شوباتی ٢٠٢٢، بریمەر گرێبەستەکەی لەگەڵ یانەکەی نوێکردەوە ھەتا ٢٠٢٤. ئاستەکەی بەردەوام بوو بە درێژایی وەرزی ٢٠٢١–٢٢ کە وای کرد خەڵاتی باشترین بەرگریکاری وەرزەکە بەدەست بھێنێت.

شێوازی یاریکردن 
بریمەر لە ڕووی جەستەیییەوە بەرگریکارێکی بەھێزە لەگەڵ توانایەکی بەھێزی ڕوبەڕوو بوونەوە و شارەزایی جێگای یاریکردن. یاریزانێکی ئاست جێگیرە، خێرایەکی باشی ھەیە، و دەوترێت کە سەرسووڕمان بووە بە بەرگریکاری بەڕازیلی لوسیۆ.

ئاماری کاروانی یاریکردن

خەڵاتەکان 
تاکەکەسی
 باشترین بەرگریکاری خولی ئیتاڵی: ٢٠٢١–٢٢

سەرچاوەکان 

یاریزانانی تۆپی پێی دوور لە وڵات لە ئیتالیا
یاریزانانی تۆپی پێی دوور لە وڵاتی بەڕازیلی
یاریزانانی خولی تۆپی پێی ئیتالیا
یاریزانانی تۆپی پێی بەڕازیلی
زیندووان
لەدایکبووانی ١٩٩٧
یاریزانانی یانەی یوڤێنتوس
یاریزانانی ھەڵبژاردەی تۆپی پێی بەڕازیل
یاریزانانی جامی جیھانیی فیفای ٢٠٢٢